ddrg/super_eurlex huggingface dataset:
(45)

Suuntaviivojen 4.1 kohdan mukaisesti valtiontukea voidaan myöntää maatilojen investointeihin seuraavin edellytyksin: a) Investoinnin päämääränä on vähintään yksi seuraavista tavoitteista: tuotantokustannusten alentaminen, tuotannon parantaminen ja uudelleen suuntaaminen, laadun parantaminen sekä luonnonympäristön, hygieniaolosuhteiden ja eläinten hyvinvointia koskevien vaatimusten tason turvaaminen ja parantaminen tai maatilan toimintojen monipuolistaminen. b) Tuki on investoinnin määrästä enintään 40 prosenttia (50 prosenttia epäsuotuisilla alueilla). Nuorten viljelijöiden viiden vuoden kuluessa toiminnan aloittamisesta tekemien investointien osalta tuen enimmäismäärää voidaan kuitenkin nostaa 45 prosenttiin tai epäsuotuisilla alueilla 55 prosenttiin. c) Investointitukea myönnetään ainoastaan maatiloille, jotka pystyvät osoittamaan taloudellisen elinkelpoisuutensa tilan tulevaisuudennäkymistä tehtävällä arvioinnilla ja joiden viljelijällä on riittävä ammattitaito ja pätevyys. Tilan on lisäksi täytettävä ympäristöä, hygieniatasoa ja eläinten hyvinvointia koskevat yhteisön vähimmäisvaatimukset. d) Tukea myönnetään investointeihin, joilla lisätään tuotantokapasiteettia, ainoastaan jos kyseisille tuotteille voidaan löytää tavanomaiset markkinat. e) Tukikelpoiset menot sisältävät ainoastaan kiinteän omaisuuden rakentamista, hankintaa tai parantamista, uusien koneiden ja laitteiden hankintaa, mukaan lukien tietokoneohjelmistot, yleiskuluja, kuten arkkitehtien, insinöörien ja konsulttien palkkioita, toteutettavuustutkimuksia sekä patenttien ja käyttölupien hankintakuluja, jotka käsittävät enintään 12 prosenttia edellä mainituista kustannuksista, tai maanhankintaa, mukaan lukien oikeudelliset kustannukset, verot ja maan rekisteröinnistä aiheutuvat kustannukset. f) Tukikelpoisten kustannusten enimmäismäärä ei ylitä kokonaisinvestointien enimmäismäärää, jonka jäsenvaltio on asettanut neuvoston asetuksen (EY) N:o 1257/1999 7 artiklan mukaisesti.
(4)

Komissio on huolestunut luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetulla neuvoston direktiivillä 92/43/ETY (3) suojeltujen valaiden tahattomista saaliista, joita on todettu saatavan eräiden kalastusten yhteydessä, ja on sitoutunut vähentämään tällaisten eläinten pyydyksiin hukkumista niin paljon kuin mahdollista. Yhteisö on äskettäin toteuttanut toimia kalastuksen tahattomia valassaaliita koskevista toimenpiteistä sekä asetuksen (EY) N:o 88/98 muuttamisesta 26 päivänä huhtikuuta 2004 annetun neuvoston asetuksen (EY) N:o 812/2004 (4) välityksellä.
(16)

Viides näkökohta, joka sai komission epäilemään tuen soveltuvuutta yhteismarkkinoille, on tuen laskentamenetelmän asianmukaisuus. Maksettavan tuen määrän (0,092 euroa kilogrammalta) laskemiseksi Italian viranomaiset olivat käyttäneet yksinomaan tuoreiden pakattujen tuotteiden syyskuun 2002 keskimääräisiä markkinahintoja (0,5 euroa kilogrammalta nektariinien ja 0,45 euroa kilogrammalta persikoiden osalta). Suuntaviivojen 11.3.2 kohdassa kuitenkin täsmennetään, että on käytettävä tapahtumaa edeltäneiden kolmen viimeisimmän vuoden keskimääräisiä hintoja ottamatta huomioon sellaisia vuosia, joilta on jo maksettu korvausta epäsuotuisien sääolojen vuoksi. Italian viranomaisten mukaan niiden käyttämän laskentamenetelmän avulla voitiin välttää viljelijöiden kärsimistä vahingoista maksettavat liialliset korvaukset, koska vahinko oli aiheutunut toteutumatta jääneestä tuotteiden myynnistä ja koska yhden tuotekilogramman kustannukset voitiin arvioida noin 50 prosentiksi markkinahinnasta. Näiden tietojen perusteella komissio saattoi ainoastaan todeta, että suuntaviivojen 11.3.2 kohdan määräyksiä ei ollut noudatettu ja päätellä, että tukea ei ilmeisestikään ollut tarkoitettu korvaamaan tuotantotappioista aiheutuneita menetyksiä, vaan pikemminkin menetyksiä, jotka liittyivät markkinoiden epäsuotuisaan kehitykseen.
(7)

Joulukuun 24 päivänä 2002 annetun asetuksen N:o 282, joka muutettiin 21 päivänä helmikuuta 2003 laiksi N:o 27, 5 e §:ssä jatketaan 18 päivänä lokakuuta 2001 annetun lain N:o 3834 §:n 1 momentissa säädettyjä etuuksia, jotka on tarkoitettu yksinomaan sellaisille yrityksille, jotka tekivät investointeja luonnonmullistuksista vuonna 2002 kärsineissä kunnissa. Italian talous- ja valtiovarainministeriö on selkeyttänyt 24 päivänä joulukuuta 2002 annetun asetuksen N:o 2825 e §:ää 31 päivänä heinäkuuta 2003 päivätyllä valtiontulokonttorin (Agenzia delle Entrate) kiertokirjeellä nro 43/E. Asianomaiset kunnat sijaitsevat alueilla, jotka on yksilöity seuraavissa säädöksissä: — lokakuun 29 päivänä 2002 annettu pääministerin asetus, jossa säädetään hätätilan julistamisesta Etnan vulkaaniseen toimintaan ja seismisiin tapahtumiin Catanian maakunnan alueella liittyvien vakavien purkausilmiöiden johdosta, — lokakuun 31 päivänä 2002 annettu pääministerin asetus, jossa säädetään hätätilan julistamisesta Campobasson maakunnan alueella 31 päivänä lokakuuta 2002 tapahtuneiden vakavien seismisten ilmiöiden johdosta, — marraskuun 8 päivänä 2002 annettu pääministerin asetus, jossa säädetään hätätilan julistamisesta Foggian maakunnan alueella 31 päivänä lokakuuta 2002 tapahtuneiden vakavien seismisten ilmiöiden johdosta, — marraskuun 29 päivänä 2002 annettu pääministerin asetus, jossa säädetään hätätilan julistamisesta Ligurian, Lombardian, Piemonten, Veneton, Friuli Venezia Giulian ja Emilia Romagnan alueilla tapahtuneiden poikkeuksellisten meteorologisten ilmiöiden (tulvat ja maanvyöryt) johdosta.
(30)

Yksityinen tuki oli osakkeenomistajien toteuttamia pääomasiirtoja CMR:lle (610 000 euroa) ja pankkilainoja (1 830 000 euroa). Pankit vaativat lainojen vakuudeksi erityistakauksia vain seuraavissa tapauksissa. Osa CMR:n omaisuuseristä on rahoitettu luottotakuilla, toisin sanoen se on pankin omaisuutta, kunnes laina on maksettu takaisin. Toinen osa CMR:n omaisuuseristä on kiinnitetty. Tämä merkitsee sitä, että CMR voisi menettää sen pankeille, jos lainaa ei maksettaisi takaisin sovituin ehdoin. Lainan antanut pankki on Banque populaire -konserniin kuuluva osuuspankki.
(2)

Viron hallitus on pyytänyt komissiota hyväksymään kaksi sianruhojen luokitusmenetelmää ja on toimittanut tulokset leikkelykokeesta, joka on suoritettu ennen liittymispäivää, esittämällä asetuksen (ETY) N:o 2967/85 3 artiklassa säädetyn pöytäkirjan toisen osan.
(171)

Komissio huomauttaa aluksia kolmansien tahojen puolesta hallinnoivien hallintoyritysten verotustason osalta Belgian viranomaisten toimittamien lukujen perusteella, että hallintoyrityksen liikevaihto vastaavan aluskannan vetoisuudesta on selvästi varustajan liikevaihtoa pienempi, mikä johtuu osaksi jo pääomakuluista, jotka aiheutuvat varustajalle eivätkä hallintoyritykselle. Belgian viranomaisten antaman esimerkin mukaan hallintoyrityksen ja varustajan liikevaihdon suhde Very Large Crude Carrier (VLCC) -tyyppisen aluksen osalta on 1:100. Sama esimerkki osoittaa, että jos hallintoyritykseen sovellettaisiin samaa kiinteää verokantaa kuin varustajaan, kiinteä vero olisi merkittävästi korkeampi kuin tavanomainen yhtiöverotukseen perustuva vero. Komissio on sitä mieltä, että jos tämän havainnon tueksi esitettäisiin laajempi tutkimus kahden eri ammatinharjoittajan toisiaan vastaavia aluksia koskevasta liikevaihdosta, hallintoyrityksille saattaisi todella olla loogista asettaa varustajiin sovellettavaa alhaisempi verokanta. Koska tällaista tutkimusta ei ole saatavilla, komissio katsoo, että se ei voi sen hallussa tällä hetkellä olevien tietojen perusteella hyväksyä varustajien ja hallintoyritysten verotuksen välille eroa suhteessa 1:10.
(6)

Jäsenvaltioiden on päätöksen 2004/465/EY 8 artiklan mukaisesti sitouduttava menoihinsa 12 kuukauden kuluessa sen vuoden päättymisestä, jona tämä komission päätös on annettu niille tiedoksi. Niiden on myös noudatettava päätöksen 2004/465/EY säännöksiä, jotka koskevat hankkeiden käynnistämistä ja korvaushakemusten esittämistä.
(207)

Komissio katsoo, että Portugali on myöntänyt kyseessä olevat tapauskohtaiset tuet sääntöjenvastaisesti ja perustamissopimuksen 88 artiklan 3 kohdan määräyksiä rikkoen. Kuten edellä on esitetty, komissio päättelee, että sosiaaliturvaviranomaisten kanssa vuonna 1993 tehty sopimus, vuosien 1994–1997 pääomasijoitukset ja vuonna 1998 myönnetty laina ovat EY:n perustamissopimuksen 87 artiklan 1 kohdassa tarkoitettua valtiontukea. Toimenpiteet myönnettiin valtion varoista, ne uhkasivat vääristää kilpailua suosimalla RTP:tä ja vaikuttivat kauppaan. Kuten edellä todettiin, toimenpiteet eivät täytä Altmark-tuomiossa mainittuja edellytyksiä, koska niiden ei voida katsoa olevan osa korvausjärjestelmää, jonka ehdot on etukäteen vahvistettu objektiivisella ja läpinäkyvällä tavalla. Tämän lisäksi on selvää, että RTP:tä ei valittu julkisen hankintamenettelyn perusteella, mikä olisi varmistanut palvelun tarjoamisen mahdollisimman edullisesti. Mikään ei myöskään viittaa siihen, että tapauskohtaisten maksujen määrä olisi määritetty sellaisen kustannusanalyysin perusteella, jossa olisi otettu huomioon keskivertoyritykselle aiheutuneet kustannukset.
(22)

Leivänpaahtimien ja vedenkeittimien markkinoilla SEBin markkinaosuus on [20–30] prosenttia*. Yrityskeskittymä ei johda ohittamattomien merkkien yhdistymiseen (leivänpaahdinmerkeistä vain Moulinex ja vedenkeitinmerkeistä vain Tefal ovat ohittamattomia tuotemerkkejä). SEBin ja Moulinexin yhdistymisessä syntyneellä yrityksellä on kilpailijoita, joiden markkinaosuudet ovat merkittäviä (enintään [15–20] prosenttia) ja joilla on tunnettuja tuotemerkkejä. Tästä syystä ei ole kovin todennäköistä, että Moulinex saavuttaisi uudestaan vuoden 2000 kilpailumahdollisuutensa. Joka tapauksessa, kun otetaan huomioon, että yhteinen markkinaosuus on enintään [25–35] prosenttia, ei-horisontaalisia vaikutuksia ei ole ja markkinoilla on hyvissä asemissa olevia kilpailijoita, ei ole mahdollista, että yrityskeskittymä johtaisi määräävän aseman syntymiseen tai vahvistumiseen näillä markkinoilla.
(1)

Kyselylomakkeen, jota jäsenvaltiot käyttävät direktiivin 2003/87/EY soveltamista koskevien vuosittaisten kertomusten laatimiseksi, tarkoituksena on, että jäsenvaltiot antavat yksityiskohtaisen selvityksen mainitussa direktiivissä säädettyjen tärkeimpien toimenpiteiden sekä seuraavissa säädöksissä säädettyjen toimenpiteiden soveltamisesta, siinä määrin kuin ne liittyvät läheisesti direktiivin 2003/87/EY täytäntöönpanoon; toisin sanoen ympäristön pilaantumisen ehkäisemisen ja vähentämisen yhtenäistämiseksi 24 päivänä syyskuuta 1996 annettu neuvoston direktiivi 96/61/EY (2), Euroopan parlamentin ja neuvoston direktiivin 2003/87/EY mukaisten ohjeiden vahvistamisesta kasvihuonekaasupäästöjen tarkkailua ja raportointia varten 29 päivänä tammikuuta 2004 tehty komission päätös N:o 2004/156/EY (3) ja Euroopan parlamentin ja neuvoston direktiivin 2003/87/EY sekä Euroopan parlamentin ja neuvoston päätöksen 280/2004/EY mukaisesta standardoidusta ja suojatusta rekisterijärjestelmästä 21 päivänä joulukuuta 2004 annettu komission asetus (EY) N:o 2216/2004 (4). Kyselylomaketta olisi tarkasteltava uudelleen säännöllisesti.
(14)

Yleisten oikeussääntöjen mukaisesta verotusjärjestelmästä (11) poiketen Belgian asetuksessa nro 187, sellaisena kuin se on muutettuna, säädetään, että hyväksyttyjen keskusten verotettava tulo määräytyy kiinteämääräisenä ja vastaa prosenttiosuutta kuluista ja toimintamenoista cost plus -menetelmän mukaan. Konsernin jäsenten keskuksille myöntämiä maksuttomia ja poikkeuksellisia etuja (12) ei ole lisätty cost plus -menetelmällä saatuun veron perusteena olevaan määrään. On kuitenkin laskettu vaihtoehtoinen peruste, joka käsittää myös maksuttomat ja poikkeukselliset edut, jotta voidaan rajoittaa poikkeuksellisia tulojen siirtoja belgialaisille koordinointikeskuksille. Keskusten voittoon sovelletaan täysimääräistä yhtiöverotusta. Cost plus -menetelmää sovelletaan käytännössä kuhunkin keskukseen erikseen kutakin keskusta koskevalla liittovaltion valtiovarainministeriön (Service public fédéral Finances) tekemällä ennakkoperintäpäätöksellä vahvistettujen yksityiskohtaisten sääntöjen mukaisesti. Ennakkoperintäpäätöksellä tarkoitetaan tässä päätöstä, jolla liittovaltion valtiovarainministeriö määrää voimassa olevien säännösten mukaisesti, miten lakia sovelletaan tiettyihin verovelvollisen kuvaamiin tilanteisiin tai toimiin, mutta jota ei ole vielä sovellettu verotukseen. Ennakkoperintäpäätös on voimassa viisi vuotta ja julkaistaan nimettömänä. Se sitoo veroviranomaisen toimintaa tulevaisuudessa eikä siihen voida liittää vapautusta verosta tai veronhuojennusta. Ennakkoperintäjärjestelmästä on säädetty 24 päivänä joulukuuta 2002 annetun lain 20–28 §:llä.
(77)

Kuten menettelyn aloittamisesta tehdyssä päätöksessä todetaan (7), komissio katsoo, että jos kyse on tuesta rakenneuudistukseen, joka on tarkoitus toteuttaa vasta sen jälkeen, kun päätös tuen yhteismarkkinoille soveltuvuudesta on jo tehty, hyväksymisperusteena on käytettävä arvioita. Toimintatukea koskevat arviot olivat tarkasteltavana olevassa tapauksessa tarpeen erityisesti siksi, että tuki oli direktiivin 90/684/ETY 10 a artiklan 2 kohdan a alakohdan mukaisesti maksettava 31 päivään joulukuuta 1993 mennessä. Tämä kiireellisyysnäkökohta otetaan huomioon kyseisissä päätöksissä toteamalla seuraavaa: ”[it] is clear to the Commission that a decision is urgently needed in order not to inhibit the possibilities of the yard to restructure” (komissio on tietoinen siitä, että päätös on tehtävä pikaisesti, jotta telakan rakenneuudistusmahdollisuudet eivät esty).
i)

Ns. aseleposopimus on horisontaalinen sopimus, jonka tarkoituksena on rajoittaa suuren markkinaosuuden omaavien yritysten välistä kilpailua. Hinnat vahvistavan sopimuksen kaltaisena selvänä rikkomisena ei kuitenkaan voida pitää sellaista sopimusta, joka on tehty tukkukauppaostojen kustannusten hillitsemiseksi lyhyellä aikavälillä sillä, että ostosota päätetään. Kyseisten kahden panimokonsernin jakeluverkostojen pitkän aikavälin tasapainottamisesta tehty sopimus on markkinoiden jakamisesta tehdyn sopimuksen kaltainen. Tässä ei kuitenkaan ole kyse markkinoiden jakamisesta perinteisessä mielessä, koska sopimuksen pääasiallisena tarkoituksena oli estää se, että yksi konserni hallitsisi markkinoita, eikä kilpailun poistaminen konsernien väliltä tai kolmansien osapuolten toiminnan estäminen.
(3)

Yhteisön kalastusalan tietojenkeruun vähimmäisohjelmista ja laajoista ohjelmista ja neuvoston asetuksen (EY) N:o 1543/2000 soveltamista koskevista yksityiskohtaisista säännöistä 25 päivänä heinäkuuta 2001 annetun komission asetuksen (EY) N:o 1639/2001 (3) 6 artiklan mukaisesti komissio on tutkinut jäsenvaltioiden vuoden 2005 kansalliset ohjelmat ja arvioinut menojen tukikelpoisuuden niiden perusteella. Kyseisen arvioinnin perusteella jäsenvaltioille olisi maksettava ensimmäinen erä päätöksen 2000/439/EY 6 artiklan 1 kohdan a alakohdan mukaisesti.
(1)

Asetuksen (EY) N:o 501/2004 tavoitteena on luetella ja määritellä keskeiset ominaispiirteet EKT 1995:n julkisyhteisöjen sektorin ja sen kunkin alasektorin rahoitustaloustoimien sekä rahoitusvarojen ja velkojen luokille. Jäsenvaltioiden on toimitettava neljännesvuosittaiset tiedot vaiheittain komissiolle (Eurostatille).
(246)

Yhteisöjen tuomioistuin on muistuttanut, että kun tukitoimenpide, jonka rahoitustapa on sen oleellinen osa, on pantu täytäntöön ilmoitusvelvollisuutta noudattamatta, kansallisten tuomioistuinten on periaatteessa määrättävä nimenomaan kyseisen tuen rahoittamiseksi perittyjen maksujen takaisinmaksusta. Lisäksi se on muistuttanut, että kansallisten tuomioistuinten tehtävänä on turvata oikeussubjektien oikeudet, kun kansalliset viranomaiset rikkovat perustamissopimuksen 88 artiklan 3 kohdan viimeisessä virkkeessä tarkoitettua tukien täytäntöönpanon kieltoa, jolla on välitön oikeusvaikutus. Todettuaan tällaisen rikkomisen, johon oikeussubjektit voivat vedota, kansallisten tuomioistuinten on toteutettava kansallisen lainsäädäntönsä mukaiset tarpeelliset toimet, jotka koskevat niin kyseisten tukitoimenpiteiden täytäntöönpanosäädösten lainvoimaisuutta kuin myönnetyn rahoitustuen takaisin perintää (57).
Katelevyt: standardien EN 14782 ja EN 14783 mukaiset, profiloituja tai sileitä teräsohutlevyjä tai -paneeleja, jotka on valmistettu kelalla pinnoitetusta galvanoidusta tai sinkki-alumiiniseoksella päällystetystä teräksestä, jossa metallin paksuus on ≥ 0,40 mm ja jonka ulko- ja mahdollisesti myös sisäpinnalla on orgaaninen pinnoite. Ulkopinnoite on nestemäisenä levitettyä plastisolimaalia, jonka kuivan maalikerroksen nimellispaksuus on enintään 0,200 mm, lämpöarvo enintään 8,0 MJ/m2 ja kuivapaino enintään 330 g/m2. Sisäpinnan mahdollisen orgaanisen pinnoitteen lämpöarvo on enintään 4,0 MJ/m2 ja kuivapaino enintään 200 g/m2.

Yksikerroskatteet: yksikerroksiset eristämättömät katteet, jotka asennetaan tukirakenteelle (jatkuvat tai erilliset ruoteet) ja joiden palotekninen käyttäytyminen on vähintään luokkaa A2-s1, d0.

Kermikatteet: Kermikatteen ulommaisen kerroksen muodostavat plastisolipinnoitetut teräskatelevyt, tukirakenteen palotekninen käyttäytyminen on vähintään luokkaa A2-s1, d0, ja välittömästi plastisolipinnoitetun teräslevyn alla on eristävä kerros, jonka palotekninen käyttäytyminen on vähintään luokkaa A2-s1, d0. Eristeenä on käytettävä standardin EN 13162 mukaista pinnoittamatonta mineraalivillaa eli joko lasivillaa, jonka tiheys on vähintään 10 kg/m3 (nimellinen hartsipitoisuus enintään 5 painoprosenttia) ja paksuus ≥ 80 mm, tai vuorivillaa, jonka tiheys on vähintään 25 kg/m3 (nimellinen hartsipitoisuus enintään 3,5 painoprosenttia) ja paksuus ≥ 80 mm.

Saumat – Päällimmäisen katekerroksen mahdollisten saumojen on täytettävä seuraavat vaatimukset:

— Trapetsiprofiililevyt – sivuttaislimitysten ulotuttava vähintään yhden harjan yli ja päittäislimitysten oltava vähintään 100 mm.

— Aaltomaiset poimulevyt – sivuttaislimitysten ulotuttava vähintään 1,5 poimun yli ja päittäislimitysten oltava vähintään 100 mm.

— Sileät levyt tai paneelit – sivuttais- ja päittäislimitysten oltava vähintään 100 mm.

— Pystysaumaus – Sivuttaislimitysten liitokset on tehtävä limittäin taitettuina tai katettuina pystysaumoina, joiden ansiosta levyt ovat jatkuvasti tiiviissä kosketuksessa toisiinsa ja liitoksesta tulee vedenpitävä. Mahdollisten päittäislimitysten on oltava vähintään 100 mm.

Tiivistysaineena on käytettävä butyylimassaa tai vastaavaa ainetta, jonka nimellistiheys on 1 500–1 700 kg/m3 ja jota levitetään jatkuvana nauhana sauman limittäiselle alueelle noin 45 g/m.

Kiinnikkeet: Katelevyt kiinnitetään tukirakenteeseen mekaanisilla metallikiinnikkeillä, jotka varmistavat kattorakenteen stabiiliuden. Niin ikään mekaanisilla metallikiinnikkeillä varmistetaan, että levyt ovat jatkuvasti tiiviissä kosketuksessa toisiinsa ja että liitokset ovat vedenpitävät.
(128)

Myöhempien investointien diskontattu kokonaisarvo on [25–35] (8) miljoonaa euroa. Komission mukaan kyse on varovaisesta arviosta, sillä kyseisten investointien keskimääräinen osuus liikevaihdosta toimiluvan kymmenen viimeisen voimassaolovuoden aikana, jolloin Bioscopen toiminta on jo päässyt täyteen vauhtiin, on vain 14 prosenttia, kun alan keskiarvo Ranskassa on 16–25 prosenttia liikevaihdosta (19). Jos investointien arvosta esitettäisiin vähemmän varovainen arvio, se olisi korkeampi ja tuen intensiteetti olisi siten alhaisempi. Komissio tyytyy sen vuoksi tähän varovaiseen arvioon.
(68)

Sääntöjenvastaisesti maksettu tuki on perittävä takaisin asetuksen (EY) N:o 659/1999 14 artiklan 1 kohdan mukaisesti. Tässä tapauksessa perintäkauden on alettava sinä päivänä, jona komission päätös 88 artiklan 2 kohdan mukaisen menettelyn aloittamisesta tässä asiassa julkaistiin, ja päätyttävä uuden energiaverojärjestelmän voimaantulopäivänä, ts. tuki, joka on myönnetty 9 päivän elokuuta 2003 ja 30 päivän kesäkuuta 2004 välisenä aikana, on perittävä takaisin.
(27)

Perustamissopimuksen 87 artiklan 2 kohdassa on luettelo tukimuodoista, jotka ovat perustamissopimuksen mukaisia. Suunnitellun tuen luonteen ja tarkoituksen sekä yrityksen maantieteellisen sijaintipaikan vuoksi kyseisen kohdan a, b ja c alakohtaa ei voida soveltaa tähän tukihankkeeseen. Kyseisen artiklan 3 kohdassa määritellään tuet, joiden voidaan katsoa soveltuvan yhteismarkkinoille. Komissio toteaa, että hanke koskee Mouscronissa sijaitsevaa Blanc Ballot’n aluetta (Hainaut’n alue), joka on perustamissopimuksen 87 artiklan 3 kohdan c alakohdan mukainen tukialue. Suuryrityksille myönnettävien tukien enimmäisintensiteetti kyseisellä alueella on 17,5 prosenttia nettoavustusekvivalenttina ilmaistuna. Belgia aikoo hyväksyä tuki-intensiteetin, joka on 50 prosenttia aluetukiin sovellettavasta enimmäisintensiteetistä.
(17)

Se, että päätös 94/601/EY ei ollut osoitettu itse BPB:lle vaan sen tytäryhtiölle BPB De Eendracht NV:lle, ei estä pitämästä kyseistä seikkaa raskauttavana käsillä olevassa asiassa. Koska BPB De Eendracht NV oli BPB PLC:n tytäryhtiö, kun mainittu päätös tehtiin, komissio katsoo, että kyse on samasta yrityksestä EY:n perustamissopimuksen 81 artiklassa tarkoitetulla tavalla. Jos komissio on tehnyt päätöksen, jonka mukaan yritys on rikkonut kilpailusääntöjä, on kyseisen yrityksen velvollisuus sekä lopettaa kilpailunvastainen toimintansa että mukauttaa kaupallinen toimintansa koko yhteisön alueella sille osoitettuun päätökseen. BPB ei kuitenkaan tehnyt näin, vaan toimi juuri päinvastoin, kuten päätöksestä ilmenee (6). Osoitukseksi rikkomisen uusimisesta riittää jo se seikka, että saman yrityksen on todettu aiemmin rikkoneen kilpailusääntöjä, mutta se on tästä ja sille määrätyistä sakoista huolimatta jatkanut osallistumista EY:n perustamissopimuksen saman määräyksen vastaavanlaiseen rikkomiseen.
10.

Näytteenottoa suunniteltaessa on niin ikään otettava huomioon seuraavat näkökohdat: a) Tuotantotyyppien ja niihin liittyvien erityisriskien osalta näytteenotto on kohdistettava laidunkanalatuotantoon ja siipikarjan pitämiseen ulkona; lisäksi siinä on tarkasteltava muita tekijöitä, kuten eri ikäisten kanojen pitämistä yhtäaikaisesti, pintaveden käyttöä, eläinten pitämistä suhteellisen pitkän eliniän ajan ja useamman kuin yhden lajin pitämistä tilalla tai muita asiaan vaikuttavia tekijöitä. b) Niiden kalkkuna-, ankka- ja hanhitilojen lukumäärä, joilta näytteet otetaan, määritellään siten, että taataan vähintään yhden tartuntatilan toteaminen, jos tartuntatilojen yleisyys on vähintään 5 prosenttia 99 prosentin luottamusvälillä (katso taulukko 2). c) Jos jäsenvaltiossa on merkittävä määrä sileälastaisia lintuja ja viiriäisiä tuottavia tiloja, nämä tilat on otettava ohjelmaan mukaan. Viiriäisten osalta näytteitä otetaan vain täysikasvuisista (tai munivista) siitoslinnuista. d) Näytteenotto on tehtävä tuotantokauden aikana. Näytteenotto voidaan kuitenkin tarvittaessa paikallisesti sovittaa määrättyihin kausiin, joina muiden isäntäsiipikarjojen esiintyminen tilalla saattaisi muodostua suuremmaksi riskiksi taudin alkamiselle. e) Jäsenvaltiot, joiden on komission päätöksen 94/327/EY (1) mukaisesti otettava näytteitä Newcastlen taudin toteamiseksi ja voidakseen säilyttää asemansa maana, jossa Newcastlen tautia vastaan ei rokoteta, voivat käyttää mainittuja jalostusparvista otettuja näytteitä H5/H7-virusten vasta-aineiden valvonnassa.
(5)

Kartonki on paperi/kartonkiainetta, jota käytetään lähinnä hylsykartonkien valmistamiseen. Tässä kartongin tärkein ominaisuus on sen delaminaatiolujuus, joka mitataan jouleina neliömetriä kohden (J/m2). Kysynnän ja tarjonnan korvattavuus on rajallista. Korkealaatuisen kartongin (delaminaatiolujuus > 375 J/m2) tuottajat voivat helposti alkaa tuottaa heikompilaatuista kartonkia (delaminaatiolujuus < 375 J/m2), kun taas heikompilaatuisen kartongin tuottajien on tehtävä merkittäviä investointeja voidakseen alkaa tuottaa korkealaatuista kartonkia. Edellisen perusteella korkealaatuisen ja heikompilaatuisen kartongin voidaan katsoa muodostavan kartongin merkitykselliset tuotemarkkinat.